cyanic-selkie/wikianc huggingface dataset:
ব্রিটিশ রাজের ইতিহাস
ক্ষমতা হস্তান্তর
বহু লক্ষ মুসলমান, শিখ এবং হিন্দু উদ্বাস্তুরা নতুন সীমানা ধরে হাঁটতে থাকে। পাঞ্জাবে নতুন সীমারেখা টানা হয়েছিল যা শিখ অঞ্চলকে আধাআধি বিভক্ত করে দিয়েছিল। সেখানে ব্যাপক রক্তপাত শুরু হয়। বাংলা এবং বিহারে গান্ধীর উপস্থিতি সাম্প্রদায়িক পরিস্থিতিকে প্রশমিত করেছিল। এখানে হিংসা ছিল সীমিত। সব মিলিয়ে নতুন সীমানার দুই পারের ২,৫০,০০০ থেকে ৫,০০,০০০ এর মধ্যবর্তী মানুষ হিংসায় মারা যায়। ১৪ আগস্ট ১৯৪৭ খ্রিষ্টাব্দে নতুন পাকিস্তান অধিরাজ্য সৃষ্টি হয়। মহম্মদ আলি জিন্না এর প্রথম গভর্নর জেনারেল হিসাবে করাচিতে শপথ গ্রহণ করেন। এর পরদিন ১৫ই আগস্ট ১৯৪৭ খ্রিষ্টাব্দে ভারত, যা এখন ছিল একটি ছোট ভারতীয় ইউনিয়ন, একটি স্বাধীন রাষ্ট্রে পরিণত হয়। যার সরকারী সমারোহ অনুষ্ঠান পালিত হয় দিল্লিতে। জওহরলাল নেহরু ভারতের প্রধানমন্ত্রীর দায়িত্ব গ্রহণ করেন এবং ভাইসরয় লুইস মাউন্টব্যাটেন এর প্রথম গভর্নর জেনারেল হন।
বিকেলে ভোরের ফুল (চলচ্চিত্র)
বিকেলে ভোরের ফুল হল একটি জনপ্রিয় বাংলা চলচ্চিত্র যা পরিচালনা করেন পীযুয় বোস। এই চলচ্চিত্রটি সমরেশ বসু এর ছোট গল্প কাহানী অবলম্বনে নির্মিত। এই চলচ্চিত্রটি ১৯৭৪ সালে কে এল কাপুর প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুমিত্রা মুখোপাধ্যায়, উৎপল দত্ত, রবি ঘোষ।
কাহিনী
অনীশ মিত্র (উত্তম) একজন বিলেত ফেরত মেধাবী ইঞ্জিনিয়ার, বিখ্যাত কবি, সঙ্গীতের প্রশংসিত পণ্ডিত এবং ব্যক্তিগত জীবনে নারীসুলভ উপস্থিতি এড়িয়ে যাওয়া একজন ব্যাচেলর। তার বাবা, বড় বোন, ছোট ভাই বা ভগ্নিপতি দ্বারা প্রশংসিত হয় না। তাদের আয়োজন করা অনুষ্ঠান এড়িয়ে সে পালিয়ে যায় দীঘায়, সমুদ্রের পাশের রিসোর্টে। সেখানে সে একটি গার্লস কলেজের ছাত্রদের সাথে দেখা হয় সেখানে ক্যাম্প করে। এর মধ্যে একটি মেয়ে টুকু, তাকে প্রায় বৃদ্ধাঙ্গুলি দেখায় এবং সেও তার প্রতি একটি নরম অনুভূতি তৈরি করে। টুকুর ব্যক্তিগত জীবনটাই এলোমেলো। তার মায়ের ঘনিষ্ঠ পারিবারিক বন্ধুর সাথে সম্পর্ক রয়েছে (যার সাথে তিনি দীঘায় এসেছিলেন)।
ওমর ব্র্যাডলি
মিশৌরী অঙ্গরাজ্যের র‍্যানডল্ফ জেলায় জন্মগ্রহণকারী ওমর যুক্তরাষ্ট্র মিলিটারি একাডেমীতে ঢুকার আগে একটি হোটেলে পাচকের কাজ করতেন। ১৯১৫ সালে তিনি একাডেমী থেকে ২য় লেফটেন্যান্ট হিসেবে বের হন, তার ব্যাচমেট ছিলেন ১৯৫৩ থেকে ১৯৬১ সাল পর্যন্ত যুক্তরাষ্ট্রের রাষ্ট্রপতি হিসেবে দায়িত্ব পালনকারী ডোয়াইট ডি. আইজেনহাওয়ার। প্রথম বিশ্বযুদ্ধ চলাকালীন ওমর একজন সাধারণ পদাতিক সৈন্য ছিলেন। যুদ্ধের পর তিনি যুক্তরাষ্ট্র মিলিটারি একাডেমীতে পদাতিক বিষয়ক প্রশিক্ষণ দেওয়া শুরু করেন। এরপর তাকে 'ওয়ার ডিপার্টমেন্ট' এ একটি পদে নিয়োগ দেওয়া হয় জেনারেল জর্জ মার্শালের অধীনে। ১৯৪১ সালে ওমর যুক্তরাষ্ট্র সেনাবাহিনীর পদাতিক বিদ্যালয়ের প্রধান অধিনায়ক হন।
দ্বিতীয় বিশ্বযুদ্ধের সময় ওমর মেজর-জেনারেল পদে ৮২তম ডিভিশনের অধিনায়ক নিযুক্ত হন। তার দায়িত্ব ছিল উত্তর আফ্রিকায় 'অপারেশন টর্চ' পরিচালনা করা। এরপর ওমর লেঃ জেনারেল পদে পদোন্নতি পেয়ে ২য় কোরের অধিনায়ক হন যেটাকে মধ্যপ্রাচ্যে নামানো হয়। পূর্ণ জেনারেল পদে তিনি 'ফার্স্ট আর্মি' এর সর্বাধিনায়ক নিযুক্ত হন যেটা তার নিজের দেশেই ছিল। দ্বিতীয় বিশ্বযুদ্ধের শেষের দিকে তাকে দ্বাদশ সেনাবাহিনী (গ্রুপ) এর প্রধান অধিনায়ক করা হয়, যেটাতে ৪৩টা ডিভিশন ছিল এবং সৈন্য ছিল প্রায় দেড় মিলিয়ন।
দ্বিতীয় বিশ্বযুদ্ধ শেষ হলে জেনারেল ওমর যুদ্ধাহতদের পুনর্বাসন বিষয়ক মন্ত্রণালয়ের প্রধান কর্মকর্তা হন, এবং ১৯৪৮ সালে তারই ব্যাচমেট জেনারেল ডোয়াইট ডি. আইজেনহাওয়ারের কাছ থেকে যুক্তরাষ্ট্র সেনাবাহিনীর প্রধান স্টাফ কর্মকর্তার দায়িত্ব বুঝে নেন। পরের বছর নতুন তৈরি করা জয়েন্ট চীফস অব স্টাফ কমিটির চেয়ারম্যান হন। ১৯৫০ সালে তাকে পাঁচ-তারকা পদে পদোন্নতি দেওয়া হয় এবং ১৯৮১ সালে মৃত্যু পর্যন্ত তিনি এ পদে ছিলেন যদিও ১৯৫৩ সালে তিনি সকল সামরিক দায়-দায়িত্ব থেকে অব্যাহতি পান।
জন্ম এবং পূর্বজীবন
ওমরের পিতার নাম জন স্মিথ ব্র্যাডলি (১৮৬৮-১৯০৮) এবং মাতারা নাম ম্যারি এলিজাবেথ হাবার্ড ছিলো। পিতা জন ছিলেন একজন স্কুলশিক্ষক এবং মাতা ম্যারি গৃহিণী। মিশৌরী অঙ্গরাজ্যের র‍্যানডল্ফ জেলায় তারা থাকতেন। ম্যারি ১৯৩১ সালে মারা যান যতদিনে ওমর সেনাবাহিনীতে মোটামুটি ভালো পজিশন পেয়েগিয়েছিলেন। ওমরের পূর্বপুরুষ ১৭০০ সালের দিকে ব্রিটেন থেকে যুক্তরাষ্ট্র অভিবাসী হিসেবে আসেন এবং ১৭৭৬ সালে নাগরিকত্ব পেয়ে যান।
ওমর তার পিতার শিক্ষকতার বিদ্যালয়ে পড়েন, ১৯০৮ সালে জন মারা গেলে ওমর পাচক হিসেবে একটি হোটেলে কাজ নেন। ১৯১০ সালে তিনি সেনাবাহিনীতে পরীক্ষা দেন এবং উত্তীর্ণ হন, পরের বছরের জানুয়ারীতে তাকে যুক্তরাষ্ট্র মিলিটারি একাডেমীতে প্রশিক্ষণের জন্য যোগ দিতে বলা হয় এবং ওমর যোগ দেন।
সৈনিকজীবনের গোঁড়াপত্তন
১৯১৫ সালে ওমরকে মার্কিন সেনাবাহিনী তে ২য় লেফটেন্যান্ট পদে কমিশন দেওয়া হয় ১৪তম পদাতিক রেজিমেন্টে, তিনি এই রেজিমেন্টের এক সাধারণ পদাতিক সৈনিক হিসেবে মেক্সিকো সীমান্তে নিয়োগ পান। ১৯১৭ সালের এপ্রিল মাসে মার্কিন সেনাবাহিনী পুরোদমে বিশ্বযুদ্ধে (প্রথম বিশ্বযুদ্ধ) লিপ্ত হলে ওমর ক্যাপ্টেন পদে পদোন্নতি পান এবং মন্টানা অঙ্গরাজ্যের বুট এলাকায় কপার মাইন ক্ষেত্রে সৈন্য তদারকির দায়িত্ব পান। ১৯১৮ সালের আগস্টে তাকে ১৯তম পদাতিক ডিভিশনে নিয়োগ দেওয়া হয়। যুদ্ধ শেষ হলে তিনি যুক্তরাষ্ট্র মিলিটারি একাডেমীতে ইন্সট্রাক্টর হিসেবে যোগ দেন।
১৯২৪ সালে তিনি মেজর র‍্যাঙ্ক পান এবং জর্জিয়া সেনানিবাসে উচ্চতর পদাতিক যুদ্ধ বিষয়ক কৌশল শিখতে যান। এরপর হাওয়াই উপদ্বীপে তাকে নিয়োগ দেওয়া হয় এবং হঠাৎ করে তিনি কানসাসের লেভেনওয়ার্থ সেনানিবাসের আর্মি কমান্ড এবং জেনারেল স্টাফ স্কুলে পড়ার জন্য ডাক পান এখান থেকে পড়া শেষ করে তাকে পদাতিক বিদ্যালয়ে পড়ানোর জন্য পাঠানো হয়। ১৯২৯ সালে তিনি যুক্তরাষ্ট্র মিলিটারি একাডেমীতে পুনরায় প্রশিক্ষক হিসেবে নিয়োগ পান এবং ১৯৩৪ সালে আর্মি ওয়ার কলেজে পড়তে যান, এখান থেকে ১৯৩৬ সালে পাশ করে বেরোনোর সাথে সাথেই তাকে লেফটেন্যান্ট কর্নেল র‍্যাঙ্কে প্রোমোশোন দেওয়া হয় এবং ওয়ার ডিপার্টমেন্টে নিয়োগ পান।
জেনারেল পদ
দ্বিতীয় বিশ্বযুদ্ধচলাকালীন সময় ১৯৪১ সালের ফেব্রুয়ারি মাসে ওমর অস্থায়ী ব্রিগেডিয়ার-জেনারেল (মার্কিন সেনাবাহিনীতে ব্রিগেডিয়ার একটি জেনারেল পদ) পদে পদোন্নতি পান, তার এই পদ ১৯৪৩ সালের সেপ্টেম্বর মাসে স্থায়ী করা হয়। তিনি তার মিলিটারি একাডেমীর ব্যাচমেটদের মধ্যে তাড়াতাড়ি এবং সবার আগে জেনারেল হয়েছিলেন। ১৯৪২ সালের ফেব্রুয়ারি মাসে তিনি অস্থায়ী মেজর-জেনারেল হন এবং ৮২ পদাতিক ডিভিশনের অধিনায়ক হিসেবে নিয়োগ পান, তার এই মেজর-জেনারেল পদ ১৯৪৪ সালের সেপ্টেম্বরে স্থায়ী করা হয় এবং এই বছরের জুনে তিনি ২৮ পদাতিক ডিভিশনের অধিনায়ক নিযুক্ত হন। ৮২ পদাতিক ডিভিশনকে ওমর একটি এয়ারবর্ন ডিভিশনে রূপান্তরিত করেছিলেন অল্প কয়েক মাসের মধ্যেই। তার মিলিটারি একাডেমি ব্যাচমেটদের মধ্যে তিনি এবং ডোয়াইট সবার আগে লেফটেন্যান্ট জেনারেল হন।
দ্বিতীয় বিশ্বযুদ্ধের শেষের দিকে ওমর পূর্ণ জেনারেল পদ পেয়ে যান এবং ১৯৪৫ সালের ১৫ আগস্ট তাকে যুদ্ধাহত সৈনিকদের পুনর্বাসনের কাজে নিয়োজিত করা হয়। ১৯৪৮ সালে তিনি যুক্তরাষ্ট্র সেনাবাহিনীর চীফ অব স্টাফ পদে নিযুক্ত হন যেটা আদতে মার্কিন সেনাবাহিনীর সবচেয়ে উঁচু পদ এবং পরোক্ষভাবে সেনাপ্রধান।
গণিপুর ইউনিয়ন
গণিপুর বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
আয়তন
গণিপুর ইউনিয়নের আয়তন ৩৫.৮২ বর্গকিলোমিটার।
প্রশাসনিক কাঠামো
গণিপুর ইউনিয়ন বাগমারা উপজেলার আওতাধীন ১১ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ।
জনসংখ্যার উপাত্ত
২০১১ সালের আদমশুমারি অনুযায়ী গণিপুর ইউনিয়নের মোট জনসংখ্যা ৪০,০০০ জন, যার মধ্যে ২১,০০০ জন পুরুষ ও ১৯,০০০ জন মহিলা। ইউনিয়নটিতে ২৮ টি মৌজা, ৩২ টি গ্রাম, ৯ টি ওয়ার্ড আছে। এছাড়া ৩ টি ডিগ্রী কলেজ, ৩ টি বালিকা বিদ্যালয়, ৯ টি উচ্চ বিদ্যালয়, ১০ টি সরকারী প্রাথমিক বিদ্যালয়, ১৩ টি রেজিঃ বা বে-সরকারী প্রাথমিক বিদ্যালয়, ১ টি হাসপাতাল, ১ টি স্বাস্থ্য উপকেন্দ্র, ১ টি এবতেদায়ী মাদ্রাসা, ৩ টি হাফেজিয়া মাদ্রাসা, ১ টি এতিখানা, ৮ টি হাটবাজার ৩ টি ফেরিঘাট আছে।
মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল
এই তালিকাটি মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল নির্দেশ করে।
বাংলাদেশ, ইন্দোনেশিয়া, মালয়েশিয়ার মত মুসলিম সংখ্যাগরিষ্ঠ রাষ্ট্রসমূহে স্বাধীনতার পরপরই সার্বজনীন ভোটাধিকার চালু হয়।
তরগাঁও ইউনিয়ন
তরগাঁও ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।
অবস্থান
দক্ষিণ ও পঃ দিকে শীতলক্ষ্যা নদী। পূর্বে ঘাগটিয়া ইউনিয়ন। উত্তরে রায়েদ ইউনিয়ন। ঢাকা থেকে দুরত্বঃ ৬০ কিঃ মিঃ। গাজীপুর থেকে দূরত্বঃ ৩৫ কিঃ মি।
ইতিহাস
১০৫০ সালে বিখ্যাত সুফী সাধক শাহ সুলতান কমরুদ্দিন রুমী যখন নেত্রকোনায় মদনপুরে আসেন, প্রাগ জ্যেতিষপুর রাজ্যের সমস্ত রাজা মদন গারোর রাজ্যে আস্তানা স্থাপন করেন। এর প্রায় অর্ধ শতাব্দীর পর ভাওয়ালের সুফী সাধক শাহ কারফরমা শাহ ইসলামের মহান বাণী নিয়ে ভাওয়ালে আসেন। প্রাগ ঐতিহাসিক কাল থেকে অত্র ইউনিয়ন ব্যবসা-বাণিজ্যে দ্বারা অগ্রগামী। এখানে ঐদিহাসিক পুরাতন একটি বিদ্যালয় রয়েছে। আছে একটি প্রাচীন কাচারী ঘর। তরগাও ইউনিয়ন একটি ঐতিহ্যবাহী ইউনিয়ন।এই ইউনিয়নে জন্মগ্রহণ করেছেন বাংলার প্রথম প্রধানমন্ত্রী বঙ্গতাজ তাজউদ্দিন আহমেদ।
কায়াহ রাজ্য
কায়াহ (বর্মী: ကယားပြည်နယ်; পূর্বে কারেনি রাজ্য নামে পরিচিত) মিয়ানমারের একটি রাজ্য। এটি পূর্ব মিয়ানমারে অবস্থিত। এর উত্তরে শান রাজ্য, পূর্বে থাইল্যান্ডের মায়ে হং সন প্রদেশ এবং দক্ষিণ ও পশ্চিমে কায়িন রাজ্য অবস্থিত। এটি প্রায় ১৮°৩০′ এবং ১৯°৫৫′ উত্তর অক্ষাংশ এবং ৯৬°৫০ ′ এবং ৯৭°৫০′ পূর্ব দ্রাঘিমাংশের মধ্যে অবস্থিত। এর ক্ষেত্রফল ১১,৬৭০ বর্গ কিমি (৪,৫১০ বর্গ মাইল)। এর রাজধানী লোইকাও (লোই-কাও হিসেবেও লেখা হয়)। ইউনিসেফের মতে ১৯৯৮ সালে এখানে আনুমানিক জনসংখ্যা ছিল ২,০৭,৩৫৭ জন। এখানে মূলত কারেনি নৃগোষ্ঠী বসবাস করে। তারা রেড কারেন বা চীনা-তিব্বতি গোষ্ঠী কায়াহ নামেও পরিচিত।
তরগাঁও ইউনিয়ন
আয়তন ও জনসংখ্যা
আয়তনঃ- ১৪,০০ বর্গ কিলোমিটার। জনসংখ্যা- ৪১,৩৯৩ জন (জন্ম নিবন্ধন তথ্য অনুসারে )।
কায়াহ রাজ্য
ভূগোল
কায়াহ রাজ্য মিয়ানমারের পূর্ব দিকে অবস্থিত। কায়াহ রাজ্যটি দাওনা পর্বতশ্রেণী ও কারেন পর্বত নিয়ে একটি পার্বত্য অঞ্চল। কারেন পর্বত  কারেনি-কারেন  পর্বত নামেও পরিচিত। সালুইন নদী কায়াহ রাজ্যের মধ্য দিয়ে প্রবাহিত হয়ে কারেন পর্বতশ্রেণীকে পৃথক করে। বালু চাউং নদী ইনলে হ্রদ থেকে প্রবাহিত হয়ে থান লুইন নদীতে প্রবাহিত হয়। এরপর এটি কায়ান রাজ্যের দক্ষিণে সালুইন নদীর সাথে মিলিত হয়।
তরগাঁও ইউনিয়ন
শিক্ষার হার ও শিক্ষা প্রতিষ্ঠান
শিক্ষিতের হার- ৫৩,২%
শিক্ষা প্রতিষ্ঠান-
কায়াহ রাজ্য
১৯ শতাব্দী এবং ব্রিটিশ শাসন
পূর্বে একদল রাজ্যকে 'কারেনি স্টেটস' নাম দেওয়া হয়েছিল যার মধ্যে কান্তারাওয়াদি, কিয়েবোগইয়ি এবং বাওলাকে অন্তর্ভুক্ত ছিল। এই রাজ্যগুলো ফেডারেটেড শান স্টেটসের দক্ষিণে এবং ব্রিটিশ বার্মার পূর্বে ছিল। ১৯৩০ সালের আদমশুমারি অনুসারে, রাজ্যগুলোর মোট জনসংখ্যা ছিল ৫৮,৭৬১ জন। এর মধ্যে কান্তারাওয়াদিতে ছিল ৩০,৬৭৭ জন; কিয়েবোগইয়িতে ছিল ১৪,২৮২ জন; বাওলাকে ছিল ১৩,৮০২ জন। রাজ্যগুলোর ক্ষেত্রফল ছিল:
তরগাঁও ইউনিয়ন
খাল ও নদী
তরগাঁও ইউনিয়নে তেমন কোন নদী না থাকলেও এর পশ্চিম পাশে শীতলক্ষ্যা নদীর অবস্থান।
কায়াহ রাজ্য
১৯ শতাব্দী এবং ব্রিটিশ শাসন
বর্মী রাজা মিনডন মিনের সাথে ব্রিটিশ সরকার ১৮৭৫ সালের চুক্তিতে কারেনি রাজ্যের স্বাধীনতার স্বীকৃতি ও নিশ্চয়তা দিয়েছিল। এর মাধ্যমে উভয় পক্ষই এই অঞ্চলটিকে কোনবাউং বার্মা বা গ্রেট ব্রিটেনের অন্তর্ভুক্ত নয় বলে স্বীকৃতি দিয়েছে। ফলস্বরূপ, কারেনি রাজ্যগুলো কখনই পুরোপুরি ব্রিটিশ বার্মায় অন্তর্ভুক্ত ছিল না। ১৮৯২ সালে কেরেনি রাজ্যগুলি ব্রিটিশ বার্মার অংশ হিসাবে স্বীকৃত হয়েছিল, যখন তাদের শাসকরা ব্রিটিশ সরকারের কাছ থেকে উপবৃত্তি গ্রহণ করতে রাজি হন। ১৯৩০-এর দশকে, বাওলাকে মাওচি খনি ছিল বিশ্বের টাংস্টেনের সবচেয়ে গুরুত্বপূর্ণ উৎস।
১৯৮৮ সালে স্বাধীনতা
১৯৪৭ সালে বার্মা ইউনিয়নের সংবিধানে ঘোষণা করা হয়েছিল যে তিনটি কারেনি রাজ্যকে ইউনিয়নের একক রাজ্যে একীভূত করা হবে, যার নাম কারেনি রাজ্য। ১০ ​​বছর পরে ইউনিয়ন থেকে বিচ্ছিন্ন হওয়ার সুযোগও দেওয়া হয়েছিলো।
১৯৪৮ সালের আগস্টে, বার্মার ইউনিয়নে কারেনি রাজ্যগুলোকে অন্তর্ভুক্ত করার বিরোধিতা করার কারণে কেন্দ্রীয় সরকারের সেনা কারেনি নেতা ইউ বি হচতু রেকে হত্যা করেছিল। সেই রাজ্যে সশস্ত্র বিদ্রোহ শুরু হয়েছিল যা আজ অবধি অব্যাহত রয়েছে।
১৯৫২ সালে মং পাই রাজ্যকে (১৯০১ সালে জনসংখ্যা ১৯,৩৫১ জন) কারেনি রাজ্যে যুক্ত করা হয়েছিল এবং পুরো রাজ্যটিকে কায়াহ নামকরণ করা হয়েছিল। এটি সম্ভবত কারেনি (কায়াহ রাজ্যে) এবং কারেনদের মধ্যে (কায়িন রাজ্যে) বিভেদ সৃষ্টির উদ্দেশ্যে করা হয়েছিল। উভয় গোষ্ঠীই স্বাধীনতার জন্য লড়াই করছিল।
১৯৫৭ সালে, সক্রিয় স্বাধীনতাপন্থী দলগুলো কারেনি ন্যাশনাল প্রগ্রেসিভ পার্টি (কেএনপিপি) গঠন করেছিল, যার কারেনি আর্মি (কেএ) নামক নিজস্ব সেনাবাহিনী ছিল। ১৯৯৫ সালে সংক্ষিপ্ত যুদ্ধবিরতি ছাড়া, কেএ তখন থেকেই লড়াই করে যাচ্ছে। কেএনপিপি-র প্রতিদ্বন্দ্বীদের মধ্যে বামপন্থী কায়ান নিউ ল্যান্ড পার্টি (কেএনএলপি), এবং কারেনি ন্যাশনাল পিপলস লিবারেশন ফ্রন্ট (কেএনপিএলএফ) রয়েছে। উভয়ই এখন মিয়ানমারের সেনাবাহিনীর সাথে জোটবদ্ধ।
১৯৮৮ সালের পর
১৯৯৬ সালে মিয়ানমারের রাজ্য আইনশৃঙ্খলা পুনরুদ্ধার কাউন্সিল (এসএলওআরসি) জনসংখ্যা স্থানান্তর কর্মসূচির মাধ্যমে কারেনির স্বাধীনতা নষ্ট করার অভিযান ত্বরান্বিত করেছিল। স্বাধীনতাপন্থী বাহিনীকে দুর্বল করার জন্য তারা গ্রামবাসীকে জোরপূর্বক অন্য স্থানে স্থানান্তর করিয়েছে। মিয়ানমার সরকারের বিরুদ্ধে এই অঞ্চলে ব্যাপক মানবাধিকার লঙ্ঘনের অভিযোগ উঠেছে।
নৃগোষ্ঠী ও ধর্ম
থাম্ব|কায়াহ গোষ্ঠীর ৯টি উপগোষ্ঠীর ক্ষুদ্র প্রস্তরমূর্তি। নৃবিজ্ঞানীরা কায়াহ রাজ্যের স্থানীয় গোষ্ঠী হিসেবে সাত থেকে দশটি নৃগোষ্ঠীকে (উপ-গোষ্ঠীগুলো বাদে) শ্রেণিবদ্ধ করেন। এছাড়াও শান, ইন্তা এবং বামার গোষ্ঠী উত্তরে এবং পার্শ্ববর্তী পাহাড়ে পা-ও গোষ্ঠী বাস করে। প্রতিটি নৃগোষ্ঠী একাধিক নামে পরিচিত। কায়াহ রাজ্যে জাতিসত্তা একটি জটিল সমস্যা, বর্তমান রাজনৈতিক পরিস্থিতি আরও জটিল করে তুলেছে। জাতিসংঘ এবং বর্মী সরকার পরিচালিত ১৯৮৩ সালের আদমশুমারি অনুসারে কায়াহ রাজ্যে কায়াহ গোষ্ঠী ৫৬.১২%, বামার (১৭.৫৮%), শান (১৬.৬৬%), কারেন (৬.৪৫%), মিশ্র জাতি (২.০৮%) এবং অন্যান্য নৃগোষ্ঠী সংখ্যালঘু। নৃ-ভাষাবিদগণ কায়াহ রাজ্যের মানুষকে নিম্নলিখিত ভাষাগত গোষ্ঠীগুলোর মধ্যে শ্রেণিবদ্ধ করে:
ধর্ম
কায়ানদের ঐতিহ্যবাহী ধর্মকে কান খোয়ান বলা হয়। ব্রোঞ্জ যুগে মানুষ মঙ্গোলিয়া থেকে বসতি স্থাপনের সময় থেকে এই ধর্ম প্রচলিত ছিল। এই ধর্মে এই বিশ্বাস অন্তর্ভুক্ত রয়েছে যে একটি মহিলা ড্রাগন এবং একটি পুরুষ মানব/ফেরেশতা মধ্যে মিলনের ফলে কায়ানরা সৃষ্টি হয়েছে।
প্রধান ধর্মীয় উৎসবটি হলো তিন দিনের কা হেতেইন বো উৎসব। উৎসবটি এই বিশ্বাসকে স্মরণ করে যে স্রষ্টা পৃথিবীতে একটি ছোট্ট দণ্ড রোপণের মাধ্যমে বিশ্বকে রূপ দিয়েছেন। মার্চ মাসের শেষের দিকে বা এপ্রিলের শুরুতে এই উৎসব চলাকালীন, একটি কে হোতে বো নামক লম্বা দণ্ড তৈরি করা হয় এবং অংশগ্রহণকারীরা দণ্ডটির চারপাশে নাচে। এই উৎসবটি অনন্ত ঈশ্বর এবং দেবদূতের উপাসনা করার জন্য, বছরের আশীর্বাদের জন্য ধন্যবাদ জানাতে, ক্ষমা প্রার্থনার জন্য এবং বৃষ্টির জন্য প্রার্থনা করার জন্য অনুষ্ঠিত হয়। বিভিন্ন গ্রামের কায়ানদের সংহতি বজায় রাখতে একত্রিত হওয়ারও এটি একটি সুযোগ।
কায়ানের ভবিষ্যদ্বাণীর প্রতি দৃড় বিশ্বাস আছে এবং খড়ের ঘাস ভেঙে ফেলা সহ সব কিছু ভবিষ্যদ্বাণী ছাড়া করা হয় না। তবে সবচেয়ে গুরুত্বপূর্ণ আচার হলো মুরগির হাড়ের সাথে পরামর্শ করা।
বর্তমান সময়ে, বার্ষিক কা হোতেইন বো উৎসবে আগামী বছরের পূর্বাভাস পাওয়ার জন্য মুরগির হাড় দিয়ে ভবিষ্যদ্বাণী করা হয়। ভবিষ্যদ্বাণী করতে স্বপ্নও ব্যবহৃত হয়।
রাজনীতি
মিয়ানমারে অন্যান্য সংখ্যালঘু জনসংখ্যার রাজ্যের মতো, কায়াহ রাজ্যেও বর্মী সামরিক জান্তা এবং বর্মী সশস্ত্র বাহিনী কর্তৃক মানবাধিকার লঙ্ঘনের ঘটনা আছে।
অভিযোগ করা হয়েছে যে গ্রামবাসীরা ধর্ষণ, মারধর, নির্বিচারে গ্রেপ্তার বা ফাঁসি, মিয়ানমার সেনাবাহিনীর দাস হিসাবে নথিভুক্তকরণ এবং বিনা ক্ষতিপূরণে তাদের খাবার ও সম্পত্তি গ্রহণের ক্রমাগত হুমকির মধ্যে বাস করে। "এসপিডিসি নির্বিচারে কারেনি রাজ্যে বেসামরিক যাতায়াতের জন্য রাস্তা বন্ধ করে দেয় এবং গ্রামবাসীদের চলাচলকে আরও সীমাবদ্ধ করে দেয়। গ্রামবাসীদের চলাচল নিষিদ্ধ করার জন্য প্রায়শই রাস্তা বরাবর ল্যান্ডমাইন লাগানো হয়।
এমনকি বৈধ ভ্রমণের অনুমতি থাকলেও গ্রামবাসীরা অপব্যবহার এবং শোষণের শিকার হন। সেখানে ভ্রমণের অনুমতি প্রাপ্ত গ্রামবাসীদের গ্রেপ্তার, নির্যাতন, বিচারবহির্ভূত হত্যা এবং ধর্ষণ করার খবর পাওয়া গেছে। গ্রামবাসীরা যখন তাদের সম্প্রদায়ের বাইরে ছিল তখন তাদের গুলিও করা হয়েছে। '' এটিও অভিযোগ করা হয়েছে যে স্থানান্তর কেন্দ্রগুলোতে পানি, খাদ্য, চিকিৎসা সেবা এবং শিক্ষামূলক সুযোগের অভাব রয়েছে। আনুমানিক ৫০,০০০ কারেনি মানুষ অভ্যন্তরীণভাবে উচ্ছেদকৃত জনগোষ্ঠী এবং আরও হাজার হাজার মানুষ থাইল্যান্ডের শরণার্থী শিবিরে রয়েছেন। "বর্তমানে কারেনি রাজ্যে আটটি বাধ্যতামূলক স্থানান্তর কেন্দ্রে ৪,৮০০ জন অভ্যন্তরীণভাবে উচ্ছেদকৃত জনগোষ্ঠী রয়েছে। এই স্থানান্তর কেন্দ্রগুলো ১৯৯৬ সালে কারনি রাজ্যে বর্মী সামরিক শাসনামলের গণ স্থানান্তর কর্মসূচির ফলাফল। এসএলআরসি এবং কেএনপিপির মধ্যে যুদ্ধবিরতি পতনের পরে, কয়েক হাজার মানুষ এই কর্মসূচির সময় ঘরবাড়ি ছারতে বাধ্য হয়েছিল।
বেশিরভাগ স্থানান্তর কেন্দ্র সামরিক শিবির, সেনা ঘাঁটি এবং প্রধান সড়কের পাশে অবস্থিত। এটি শোষণ ও অপব্যবহারের ঝুঁকি বাড়ায়। অভ্যন্তরীণ উচ্ছেদকৃত জনগোষ্ঠীকে সৈন্যদের শ্রমের দাবি পূরণ বাধ্য করা। তাদের কাছে নির্বিচারে অতিরিক্ত কর আদায় (প্রকৃতপক্ষে চুরি) করা হয়। তারা সৈন্যদের দ্বারা নির্যাতন, হত্যা ও ধর্ষণের ঝুঁকির মধ্যে থাকে। তাদের চলাচল প্রচুর পরিমাণে সীমাবদ্ধ।
স্বাস্থ্যকর ও অর্থনৈতিকভাবে টেকসই জীবিকা নির্বাহের জন্য স্থানান্তর কেন্দ্র অপর্যাপ্ত। স্থানান্তর কেন্দ্রের বেশিরভাগ জায়গাতেই স্যানিটেশন, বিদ্যুৎ বা নিরাপদ পানির সুবিধা নেই। জায়গাগুলোর আশেপাশের জমি বেশিরভাগই অনুর্বর এবং জনবহুল। যেহেতু আদি বাসিন্দারা বা সৈন্যরা বেশিরভাগ জমি দখল করে রেখেছে তাই কৃষিকাজের সুযোগ সীমাবদ্ধ। জোরপূর্বক স্থানান্তর কেন্দ্রগুলোতে খুব কম কর্মসংস্থান রয়েছে। ''
প্রশাসন
রাজ্যটির রাজধানী হলো লোইকাও। রাজ্যটি ২টি জেলায় বিভক্ত (বাওলাকে ও লোইকাও)। জেলাগুলো ১০৬টি ওয়ার্ড ও গ্রাম ৭টি শহরাঞ্চলে বিভক্ত।
অর্থনীতি
কায়াহ রাজ্যের অর্থনীতি প্রধানত প্রাকৃতিক সম্পদের উপর নির্ভরশীল। প্রধান শস্যটি হলো চাল যা বেশিরভাগই সেচ দিয়ে উৎপন্ন। অন্যান্য গুরুত্বপূর্ণ ফসলের সাথে বাজরা, ভুট্টা, তিল, চিনাবাদাম, রসুন এবং শাকসবজি রয়েছে। খনিজ পণ্যগুলোর মধ্যে আলাবাস্টার, টিন এবং টাংস্টেন অন্তর্ভুক্ত রয়েছে। এখানে একসময় সেগুন এবং পাইনের মতো মূল্যবান কাঠ উৎপাদিত হতো, তবে তাতমাদা (বর্মী সামরিক) কর্তৃক অনুমোদিত অবৈধ কাঠের চালানের ফলে অরণ্যগুলো বেশিরভাগ খালি হয়ে গিয়েছে। লোইকাওর বাইরে লৌপিতা জলপ্রপাতের জলবিদ্যুৎ কেন্দ্রটি গুরুত্বপূর্ণ কারণ এটি মিয়ানমারের মোট বৈদ্যুতিক শক্তির ২০% এরও বেশি সরবরাহ করে।
রাজনৈতিক পরিস্থিতি সমাধান হলে কায়াহ রাজ্যের পর্যটনের সম্ভাবনা রয়েছে। এই রাজ্যে পাহাড়, নদীর স্রোত, হ্রদ এবং জলপ্রপাত রয়েছে। তবে পরিবহন ও যোগাযোগ ব্যবস্থা বেশ কঠিন। বর্তমানে কায়াহ রাজ্য কেবল অনুমতি দিয়ে বহিরাগতদের জন্য উন্মুক্ত। অনুমতি পাওয়া কতটা কঠিন তা বর্তমান সামরিক পরিস্থিতির উপর নির্ভর করে। এমনকি অনুমতি দিয়েও, সাধারণত লোইকাওয়ের প্রায় ২৫ কিমি (১৬ মাইল) ব্যাসার্ধের মধ্যে যাওয়ার অনুমতি দেওয়া হয়। কেন্দ্রীয় সরকার কার্যকরভাবে শুধুমাত্র লোইকাও এবং রাজ্যের পশ্চিম অংশের অর্ধেক নিয়ন্ত্রণ করে।
২০১৮ সাল অনুযায়ী, রাজ্যটির ৮৭% অংশে বিদ্যুতের সংযোগ আছে যা মিয়ানমারের মধ্যে সবচেয়ে বেশি।
শিক্ষা
ইয়াঙ্গুন ও মান্দালয় শহরের বাইরে মিয়ানমারে শিক্ষার সুযোগ খুব সীমিত। পরিসংখ্যান অনুযায়ী, মিয়ানমারের মধ্যে কায়াহ রাজ্যে সরকারি স্কুলের সংখ্যা সবচেয়ে কম। এই রাজ্যের প্রধান বিশ্ববিদ্যালয় হলো লোইকাও বিশ্ববিদ্যালয়।
স্বাস্থ্যসেবা
বর্মী সামরিক জান্তা কর্তৃক অভিযুক্ত অব্যবস্থাপনা এবং মার্কিন সরকারের অর্থনৈতিক নিষেধাজ্ঞার কারণে মিয়ানমারের বেশিরভাগ অংশ, কায়াহ রাজ্যের স্বাস্থ্যসেবা খুব নিম্নমানের। যদিও স্বাস্থ্যসেবা নামমাত্র বিনামূল্য, বাস্তবে রোগীদের চিকিৎসা এবং চিকিৎসার জন্য এমনকি সরকারি ক্লিনিক এবং হাসপাতালেও অর্থ দিতে হয়। সরকারি হাসপাতালে অনেকগুলো প্রাথমিক সুবিধা এবং সরঞ্জামের অভাব রয়েছে। যেহেতু কায়াহ রাজ্য সবচেয়ে বিচ্ছিন্ন রাষ্ট্র, তাই স্বাস্থ্যেব্যবস্থার সমস্যা মোকাবেলায় প্রচুর অসুবিধা রয়েছে। ২০১৬ সালে, জাপান আন্তর্জাতিক সহযোগিতা সংস্থা (জাইকা) এর ১.৯৪৫ বিলিয়ন ইয়েন অর্থায়নে লোইকাও সাধারণ হাসপাতালকে উন্নীত করা হয়েছিল। নিচে রাজ্যের স্বাস্থ্যব্যবস্থার সংক্ষিপ্তসার দেওয়া হলো।
বহিঃসংযোগ
কায়াহ রাজ্যের ওয়েবসাইট
বর্শা নিক্ষেপ
বর্শা নিক্ষেপ ট্র্যাক অ্যান্ড ফিল্ডের একটি ক্রীড়াবিভাগ যাতে হাল্কা নকশার তৈরি বর্শা ব্যবহৃত হয়। এ ক্রীড়াবিভাগের প্রধান উপকরণ হিসেবে রয়েছে বর্শা। এটি দৈর্ঘ্যের হয়ে থাকে। যিনি বা যে ক্রীড়াবিদ এ বর্শা ব্যবহার করে ক্রীড়াশৈলী প্রদর্শন করেন, তিনি বর্শানিক্ষেপকারক নামে পরিচিতি পান। বর্শা নিক্ষেপকারী দৌঁড়ের সাহায্যে গতিপ্রাপ্ত হয়ে পূর্ব-নির্ধারিত ও নির্দিষ্ট স্থানে বর্শাটিকে নিক্ষেপ করে থাকেন। পুরুষদের ডেকাথলন ও মহিলাদের হেপ্টাথলন বিভাগে বর্শা নিক্ষেপ ক্রীড়াবিষয় হিসেবে রয়েছে।
ইতিহাস
ঐতিহাসিক দৃষ্টিকোণ খেকেই বর্শা এক ধরনের অস্ত্র ছিল। কিন্তু প্রাচীন গ্রীকরা এটিকে ক্রীড়ায় ব্যবহার করতো যা অদ্যাবধি ক্রীড়াক্ষেত্রে ব্যবহৃত হচ্ছে। বর্শা সর্বদাই হাতে নিক্ষেপ করা হয়ে থাকে। বর্শা নিক্ষেপ এক ধরনের ক্রীড়া বিষয় যা অলিম্পিক ক্রীড়ার সূচনালগ্ন থেকে অদ্যাবধি টিকে রয়েছে।
দীর্ঘ লম্ফ, চাকতি নিক্ষেপ, স্ট্যাডিয়ন ফুট রেস এবং শৌখিন কুস্তি খেলার পাশাপাশি এটিও প্রাচীন অলিম্পিক ক্রীড়ার পেন্টাথলন বা পঞ্চ-ক্রীড়ার অন্যতম বিষয় ছিল।
একজন ক্রীড়াবিদ বর্শাকে একহাতে ধরে ক্ষীপ্রগতিতে দৌঁড়ুতে থাকেন ও যথাসম্ভব বর্শাটিকে নিক্ষেপ করে সুদুরে প্রেরণে সচেষ্ট হন। অলিম্পিক ক্রীড়ায় এ ক্রীড়াটি প্রাতিষ্ঠানিক ক্রীড়া হিসেবে বিবেচিত। অন্যান্য নিক্ষেপক ক্রীড়াবিষয়ের ন্যায় বর্শা নিক্ষেপও প্রতিযোগী কর্তৃক সর্বোচ্চ গতিতে দৌঁড়ে নির্দিষ্ট দূরত্বে অতিক্রম করতে সক্ষম। এরফলে বর্শাকে ১১৩ কিমি/ঘ গতিবেগে নিক্ষেপ করলে এটি সর্বোচ্চ ১০৪.৮০ মিটার দূরত্বে যেতে সক্ষম।
ব্যবহার
পুরুষদের আধুনিক ও আন্তর্জাতিক প্রতিযোগিতায় বর্শা দণ্ডে কাঠ কিংবা ধাতব পদার্থের ব্যবহার করা হয় যাতে একটি ধারালো ও তীক্ষ্ণ অংশ রয়েছে। আইএএএফ কর্তৃক বর্শার জন্য আরোপিত শর্তাদির কথা বিস্তারিতভাবে উল্লেখ করা হয়েছে। সামগ্রিকভাবে বর্শার দৈর্ঘ্য এবং ওজন  এর মধ্যে হতে হবে।
মহিলাদের ক্ষেত্রে বর্শা কিছুটা ছোট ও হাল্কা ধরনের হয়। এটি দৈর্ঘ্যে এবং ওজনে  এর মধ্যে হতে হবে।
অভিনিষ্ক্রমণ
অভিনিষ্ক্রমণ বা মহাভিনিষ্ক্রমণ হল একটি প্রথাগত পারিভাষিক শব্দ, যার মাধ্যমে কৃচ্ছ্রব্রতীর (সংস্কৃত: শ্রামণ, পালি: সামণ) জীবনযাপনে ইচ্ছুক গৌতম বুদ্ধের (আনুমানিক খ্রিস্টপূর্ব ৫৬৩–৪৮৩ অব্দ) কপিলাবস্তু রাজপ্রাসাদ ত্যাগের ঘটনাটিকে বোঝায়। এই ঘটনাকে একটি মহৎ ত্যাগ হিসেবে গণ্য করা হয় বলেই এটিকে ‘মহাভিনিষ্ক্রমণ’ বলা হয়। এই ঘটনার অধিকাংশ বিবরণই পাওয়া যায় বিভিন্ন বৌদ্ধ সম্প্রদায়ের অপ্রামাণিক শাস্ত্রগ্রন্থগুলিতে। এই বিবরণগুলিই সর্বাধিক পরিমাণে সম্পূর্ণ বিবরণ। যদিও পূর্ববর্তী শাস্ত্রগ্রন্থগুলির তুলনায় এই সকল গ্রন্থের বিবরণ অধিকতর পৌরাণিক প্রকৃতির। পালি, সংস্কৃত ও চীনা ভাষায় এই বিবরণগুলি পাওয়া যায়।
এই সকল বিবরণ অনুযায়ী, ভাবী-বুদ্ধ রূপে রাজকুমার সিদ্ধার্থ গৌতমের জন্মের সময় ব্রাহ্মণ পুরোহিতেরা ভবিষ্যৎবাণী করেন যে, সিদ্ধার্থ হয় এক বিশ্ব ধর্মগুরু হবেন না হয় এক বিশ্ব শাসনকর্তা হবে। পুত্র যাতে ধর্মীয় জীবনের দিকে ঝুঁকে না পড়ে, তা নিশ্চিত করতে রাজকুমার সিদ্ধার্থের পিতা তথা শাক্য বংশের রাজা শুদ্ধোধন তাঁকে মৃত্যু বা দুঃখ দেখতে দিতেন না এবং তাঁকে বিলাসব্যসন দিয়ে অন্যমনস্ক করে রাখতেন। শৈশবে রাজকুমার সিদ্ধার্থ একটি ধ্যান-অভিজ্ঞতার মাধ্যমে সকল সত্ত্বার মধ্যে অন্তর্নিহিত দুঃখকে (সংস্কৃত: দুঃখ, পালি: দুক্খ) অনুভব করেন। তিনি বয়ঃপ্রাপ্ত হন এবং বিলাসব্যসনেই যৌবন অতিবাহিত করতে থাকেন। কিন্তু ধর্মীয় প্রশ্নাবলি বিবেচনা তিনি বন্ধ করেননি। ঊনত্রিশ বছর বয়সে তিনি জীবনে প্রথম যা দেখেন তা বৌদ্ধধর্ম দৃশ্য চতুষ্টয় নামে পরিচিত: এক বৃদ্ধ ব্যক্তি, এক জরাগ্রস্থ ব্যক্তি, একটি মৃতদেহ ও এক কৃচ্ছ্রব্রতী। এই দৃশ্য তাঁকে অনুপ্রাণিত করে। এর কিছুকাল পরেই একদিন রাতে রাজকুমার সিদ্ধার্থের নিদ্রাভঙ্গ তিনি দেখেন যে তাঁর পরিচারিকাবৃন্দ অনাকর্ষণীয় ভঙ্গিতে শুয়ে রয়েছে। এই দৃশ্য দেখে রাজকুমার মর্মাহত হন। নিজের সকল অভিজ্ঞতার দ্বারা চালিত হয়ে তিনি পিতার ইচ্ছার বিরুদ্ধে মধ্যরাত্রে প্রাসাদ ত্যাগ করে পরিব্রাজক কৃচ্ছ্রব্রতীর জীবন যাপনের সিদ্ধান্ত নেন। পিছনে ফেলে যান স্ত্রী যশোধরা ও সদ্যজাত পুত্র রাহুলকে। সারথি ছন্দক ও অশ্ব কন্থককে নিয়ে তিনি আনোমিয়া নদীর তীর পর্যন্ত আসেন এবং সেখানে নিজের কেশ ছিন্ন করেন। ভৃত্য ও অশ্বকে ত্যাগ করে তিনি বনের মধ্যে চলে যান এবং সন্ন্যাসীর বস্ত্র পরিধান করেন। পরবর্তীকালে রাজা বিম্বিসারের সঙ্গে তাঁর সাক্ষাৎ হয়। বিম্বিসার নিজের রাজকীয় ক্ষমতা প্রাক্তন রাজকুমারের সঙ্গে ভাগ করে নেওয়ার প্রস্তাব দেন। কিন্তু কৃচ্ছ্রব্রতী গৌতম তা প্রত্যাখ্যান করেন।
রাজকুমার সিদ্ধার্থের গৃহত্যাগের উপাখ্যানটি গৃহস্থের কর্তব্য ও ধর্মীয় জীবনের সংঘাতের বিষয়টি ফুটিয়ে তোলে এবং দেখিয়ে দেয় যে কীভাবে সর্বাপেক্ষা বিলাসবহুল পন্থায় জীবনযাপনকারীরাও দুঃখে জর্জরিত হন। রাজকুমার সিদ্ধার্থ জীবনের স্বল্পস্থায়ী প্রকৃতিটি নিয়ে এক শক্তিশালী ধর্মীয় আলোড়ন দ্বারা বিচলিত হয়েছিলেন। কিন্তু বিশ্বাস করতেন একটি দৈব বিকল্প খুঁজে পাওয়া যেতে পারে এবং তা পাওয়া যেতে পারে এই জীবনেই এবং সৎ অনুসন্ধিৎসুর কাছে তা প্রাপ্তিযোগ্যও। এই ধর্মীয় আলোড়নের ভাবটি ছাড়াও তিনি মানুষের দুঃখের প্রতি এক গভীর সমবেদনা (সংস্কৃত ও পালি: করুণা) অনুভব করেছিলেন। প্রথাগত বিবরণগুলিতে বুদ্ধের প্রথম জীবন নিয়ে বিশেষ কিছু বলা হয়নি। ঐতিহাসিক বিবরণও নিশ্চিতভাবে কিছু পাওয়া যায় না। ঐতিহাসিকেরা মনে করেন যে, সিদ্ধার্থ গৌতম সত্যই এক ধনী ও অভিজাত পরিবারে জন্মগ্রহণ করেছিলেন এবং তাঁর পিতা ছিলেন একজন রাজা। তবে তাঁর বাসভূমিটি রাজশাসিত রাজ্য ছিল না, ছিল একটি গোষ্ঠীশাসিত রাজ্য বা গণরাজ্য এবং রাজকুমারের সম্পদ ও পরম সুখময় জীবনের ছবিটি প্রথাগত গ্রন্থগুলিতে অতিরঞ্জিত করা হয়েছে। বুদ্ধের এক শতাব্দীকাল পরে বিকাশলাভ করা মৌর্য সাম্রাজ্যের উত্থানের দ্বারা অনুপ্রাণিত আদর্শ রাজার (‘চক্রবর্তী’) ধারণাটির সঙ্গে বুদ্ধকে সংযুক্ত করার ফলে সিদ্ধার্থ গৌতমের জীবনের ঐতিহাসিক ভিত্তিটি প্রভাবিত হয়। বার্ধক্য, জরা, মৃত্যু ও সন্ন্যাস—জীবনে প্রথম দেখা এই দৃশ্য চতুষ্টয়ের আক্ষরিক ব্যাখ্যাকে সাধারণভাবে ঐতিহাসিকেরা গ্রহণ করেন না। তাঁদের মতে এটি একটি ক্রমবর্ধমান ও মর্মপীড়ক অস্তিত্ব অনুভবের প্রতীক মাত্র, যা সম্ভবত সিদ্ধানের ছেলেবেলাতেই শুরু হয়েছিল। পরবর্তীকালে তিনি হয় উদ্দেশ্যপ্রণোদিতভাবে নিজ পুত্র রাহুলের জন্ম দিয়েছিলেন যাতে তিনি পিতামাতার থেকে সন্ন্যাস গ্রহণের অনুমতি সহজে পেতে পারেন।
রাজকুমারের জন্মের অব্যবহিত পরেই যে ভবিষ্যৎবাণী করা হয়েছিল তা রাজকুমার সিদ্ধার্থের ব্যক্তিত্বের দুই প্রকৃতিকে নির্দেশ করে: এক সংগ্রামরত মানব যিনি বোধি লাভের চেষ্টা করছেন এবং এক দিব্য উত্তরাধিকারী ও ‘চক্রবর্তী’। এই দুই দিকই বৌদ্ধ মতবাদের ক্ষেত্রে গুরুত্বপূর্ণ। মহাভিনিষ্ক্রমণের দৃশ্যটি বৌদ্ধ শিল্পকলায় ব্যাপক হারে স্থান পেয়েছে। এই ঘটনা বিভিন্ন বৌদ্ধ সম্প্রদায়ে সন্ন্যাসগ্রহণের প্রথাগুলিকে প্রভাবিত করেছে এবং ক্ষেত্রবিশেষে এই সব প্রথাগুলিও ঘটনার বিবরণটিকে প্রভাবিত করেছে। মহাভিনিষ্ক্রমণের একটি পরিবর্তিত পাঠান্তর পাওয়া যায় খ্রিস্টান সন্ত বারলাম ও জোসাফাটের কিংবদন্তিতে। একাদশ শতাব্দীর খ্রিস্টধর্মে এই কিংবদন্তিটি ছিল সর্বাধিক জনপ্রিয় ও বহুল-প্রচলিত কিংবদন্তিগুলির অন্যতম। যদিও এই কিংবদন্তিতে এক বিজয়ী খ্রিস্টান রাজা ও সন্ন্যাসীকে দেখানো হয়েছে, তা সত্ত্বেও এর মধ্যে নিহিত হয়েছে মূলের বৌদ্ধ বিষয়বস্তু ও মতবাদ। আধুনিক যুগে এডউইন আর্নল্ড (১৮৩২-১৯০৪) ও জর্জ লুই বোর্জেস (১৮৯৯-১৯৮৬) প্রমুখ লেখক মহাভিনিষ্ক্রমণের উপাখ্যানটি থেকে অনুপ্রাণিত হন।
উৎসসূত্র
অরিয়পরিয়সেনা সুত্ত ও মহাসচ্চক সুত্তের ন্যায় বেশ কয়েকটি আদি বৌদ্ধ ধর্মগ্রন্থে এবং তৎসহ সন্ন্যাস নিয়ম-সংক্রান্ত (সংস্কৃত ও পালি: বিনয়) গ্রন্থগুলির একাংশে বুদ্ধের প্রথম জীবনের কিয়দংশের কথা উল্লিখিত হয়েছে। কিন্তু এগুলিতে কোনও সম্পূর্ণ ও নিরবিচ্ছিন্ন জীবনী পাওয়া যায় না। তা সত্ত্বেও এই সকল খণ্ডিত বিবরণের মধ্যে প্রায়শই মহাভিনিষ্ক্রমণের ঘটনাটিকে অন্তর্ভুক্ত করা হত। এক্ষেত্রে বিশেষভাবে উল্লেখ করা যায়, মহীশাসক ও ধর্মগুপ্তক সম্প্রদায়ের আদি ধর্মগ্রন্থগুলির চীনা অনুবাদগুলির কথা। এর পরে বিভিন্ন বৌদ্ধ পরম্পরায় আরও সম্পূর্ণতর বিবরণ দেওয়া হয়েছিল। কিন্তু এগুলি ছিল অধিকতর পৌরাণিক প্রকৃতির। এগুলির মধ্যে খ্রিস্টপূর্ব চতুর্থ শতাব্দীর মূলসর্বাস্তিবাদী বিনয়ে পাওয়া একটি অধিকতর সম্পূর্ণ জীবনী এবং বেশ কয়েকটি সম্পর্কিত গ্রন্থের নাম করা যায়। যে সকল সংস্কৃত গ্রন্থে বুদ্ধের জীবনী আলোচিত হয়েছে সেগুলি হল অশ্বঘোষ রচিত বুদ্ধচরিত (আনুমানিক ৮০-১৫০ খ্রিস্টাব্দ), লোকোত্তরবাদী সম্প্রদায়ের মহাবস্তু (খ্রিস্টীয় প্রথম শতাব্দী), সর্বাস্তিবাদী সম্প্রদায়ের ললিতিবিস্তার (খ্রিস্টীয় প্রথম শতাব্দী) এবং সংঘবেদবস্তু। এগুলি ছাড়া চীনা ভাষায় অনূদিত কয়েকটি বুদ্ধজীবনীও পাওয়া যায়, যেগুলির মধ্যে প্রাচীনতমটি রচিত হয়েছিল খ্রিস্টপূর্ব চতুর্থ থেকে দ্বিতীয় শতাব্দীর মধ্যবর্তী সময়ে। এই সকল গ্রন্থের অনেকগুলিতেই ‘মহাভিনিষ্ক্রমণ’ শব্দের চীনা প্রতিশব্দটিকে শিরোনাম হিসেবে গ্রহণ করা হয়েছিল। এর মধ্যে সর্বাধিক পরিচিত গ্রন্থটির নাম ফোবেনজিংজি জিং (সংস্কৃত: অভিনিষ্ক্রমণ সূত্র)।
সিংহলি টীকাকারেরা খ্রিস্টীয় দ্বিতীয়-তৃতীয় শতাব্দী নাগাদ পালি ভাষায় জাতকনিদান গ্রন্থটি রচনা করেন। এটি ছিল জাতকের টীকা এবং এই গ্রন্থে বুদ্ধের জীবনের কথা জেতবন বিহার দানের ঘটনা পর্যন্ত বর্ণিত হয়েছে। পরবর্তীকালে রচিত অন্যান্য গুরুত্বপূর্ণ পালি জীবনীগ্রন্থগুলি হল বুদ্ধরক্ষিতের জিনালংকার (দ্বাদশ শতাব্দী), বনরতন মেধংকরের জিনচরিত (ত্রয়োদশ শতাব্দী), মালাংকার বত্থু (অষ্টাদশ শতাব্দী) ও জিনমহানিদান (চতুর্দশ-অষ্টাদশ শতাব্দী)। অবশ্য দক্ষিণপূর্ব এশিয়ায় সর্বাধিক প্রচারিত বুদ্ধজীবনীটি হল পরবর্তী মধ্যযুগে রচিত পথমসম্বোধি। এই গ্রন্থটি পালি ও অন্তত আটটি স্থানীয় ভাষায় নথিবদ্ধ রয়েছে।
শাস্ত্রীয় সূত্র ছাড়াও বুদ্ধের জীবনের মৌলিক উপাদানগুলির সম্পর্কে তথ্য আদি বৌদ্ধ শিল্পকলা থেকেও পাওয়া সম্ভব। এগুলি অনেক ক্ষেত্রেই জীবনীমূলক সূত্রগুলি অপেক্ষা প্রাচীনতর। এই সকল শিল্পের উৎপত্তি সেই সময় ঘটেছিল যখন বুদ্ধের জীবন সম্পর্কে কোনও নিরবিচ্ছিন্ন লিখিত বিবরণ পাওয়া যেত না।
বিবরণ
বৌদ্ধ ধর্মোপদেশনা সাহিত্যে অভিনিষ্ক্রমণের ঘটনা সাধারণত বুদ্ধজীবনীতে ভাবী-বুদ্ধ রাজকুমার সিদ্ধার্থ গৌতমের (পালি: সিদ্ধাত্থ গোতম) ধর্মীয় জীবনের বৈশিষ্ট্যসূচক অন্যান্য বিভিন্ন ঘটনার সঙ্গেই (তাঁর প্রথম ধ্যান, বিবাহ, রাজপ্রাসাদের জীবন, দৃশ্য চতুষ্টয়, প্রাসাদে সুখকর জীবন ও ত্যাগ, অভিনিষ্ক্রমণ, শিকারীদের সম্মুখীন হওয়া এবং অশ্ব কন্থক ও সারথি ছন্দককে (পালি: ছন্ন) বিদায়-সম্ভাবষণ) উল্লিখিত হয়ে থাকে। তিব্বতি বৌদ্ধধর্মে অভিনিষ্ক্রমণকে বুদ্ধের বারোটি মহান কর্মের অন্যতম জ্ঞান করা হয় এবং পালি টীকাসাহিত্যে অভিনিষ্ক্রমণকে অন্তর্ভুক্ত করা হয়েছে বুদ্ধত্ব-বিবরণকারী ত্রিশটি কার্য ও ঘটনার একটি তালিকার মধ্যে।
জন্ম ও শৈশব
প্রথাগত বৌদ্ধ ধর্মগ্রন্থগুলিতে বলা হয়েছে যে, রাজকুমার সিদ্ধার্থ গৌতম বত্রিশটি মাঙ্গলিক শারীরিক লক্ষণ সহ জন্মগ্রহণ করেছিলেন। শিশুর শারীরিক লক্ষণসমূহ এবং সেই সঙ্গে তার জন্ম বিষয়ে পিতামাতার স্বপ্নগুলিকে বিচার করে আটজন ব্রাহ্মণ পুরোহিত ও অসিত নামে এক ঋষি ভবিষ্যৎবাণী করেন যে, এই শিশু হয় এক বিশ্ববিজয়ী ধর্মগুরু হবে, নতুবা হবে এক বিশ্ববিজয়ী সম্রাট (সংস্কৃত: চক্রবর্তী, পালি: চক্কবতীন)। যদিও কৌণ্ডিন্য নামে একজন ব্রাহ্মণ এবং কোনও কোনও সূত্র মতে অসিত বলেছিলেন যে শিশুটি কেবলমাত্র বিশ্ববিজয়ী ধর্মগুরুই হবে। নিজের পুত্র তথা উত্তরসূরিকে ধর্মীয় জীবন থেকে দূরে রাখতে রাজকুমার সিদ্ধার্থের পিতা তথা শাক্যদের (পালি: সাক্য) রাজা শুদ্ধোদন (পালি: সুদ্ধোদন) তাঁকে মৃত্যু বা কষ্ট প্রত্যক্ষ করতে দিতেন না; বরং রাজকুমারকে চিন্তামুক্ত রাখতে ও ধর্মীয় জীবন সম্পর্কে অনাগ্রহী করে তুলতে তাঁকে বিলাসব্যসনে ঢেকে রেখেছিলেন। আদি ধর্মগ্রন্থ ও অপ্রামাণিক জীবনীগুলিতে অনেকটা বিস্তারিতভাবে বর্ণিত হয়েছে কীভাবে রাজা শুদ্ধোদনের পুত্র কী প্রকার বিলাস প্রাচুর্যে জীবনযাপন করতেন। শুদ্ধোদন কপিলাবস্তু (পালি: কপিলাবত্থু) নগরীতে তাঁকে তিনটি প্রাদাস প্রদান করেছিলেন গ্রীষ্ম, শীত ও বর্ষা অতিবাহিত করার জন্য এবং সেই সঙ্গে তাঁকে অন্যমনস্ক রাখার জন্য অনেক পরিচারিকাও নিযুক্ত করেছিলেন। শৈশবে রাজকীয় হলকর্ষণ উৎসবের সময় এক জম্বু বৃক্ষের তলায় বসে রাজকুমার প্রথম ধ্যানের অভিজ্ঞতা অর্জন করেন। পরবর্তীকালে লিখিত কোনও কোনও গ্রন্থে এই ঘটনাটির বিস্তারিত বর্ণনা দিয়ে ব্যাখ্যা করা হয়েছে কীভাবে তরুণ রাজকুমার উঠোনে পশুদের একে অপরকে ভক্ষণ করতে দেখে সকল সত্তার অন্তর্নিহিত দুঃখকে (সংস্কৃত: দুঃখ, পালি: দুক্খ) উপলব্ধি করেন। এই ঘটনাই তাঁকে ধ্যানমূলক নিমগ্নতা অর্জনে প্রণোদিত করেছিল। তিনি যখন ধ্যানে বসেছিলেন, তখন গাছটির ছায়া অলৌকিকভাবে অনড় ছিল, যা দেখে রাজা এসে নিজের পুত্রের নিকট মাথা নত করেন। গৃহত্যাগের পর গৌতম যখন কৃচ্ছ্রসাধনের পথ পরিত্যাগ করে অন্য পথের অনুসন্ধান করছিলেন তখন এই অভিজ্ঞতাটিকে তিনি কাজে লাগিয়েছিলেন। এই ঘটনা ছিল তখনও যা ভবিতব্য তার একটি সংক্ষিপ্তসার: ‘দুঃখ’ দর্শন এবং ধ্যানের মাধ্যমে তা অতিক্রম করার উপায়ের অনুসন্ধান।
দৃশ্য চতুষ্টয়
ষোলো বছর বয়সে রাজকুমার সিদ্ধার্থ যশোধরাকে (পালি: যসোধরা) বিবাহ করেন। যশোধরা ছিলেন সিদ্ধার্থের মতোই ক্ষত্রিয়-বংশোদ্ভূতা এবং গ্রন্থের বিবরণীতে তাঁকে বহু দিক থেকে নিখুঁত বলে বর্ণনা করা হয়েছে। সেই সঙ্গে বৌদ্ধ ধর্মগ্রন্থগুলিতে এও বলা হয়েছে যে, রাজকুমার সিদ্ধার্থ ছিলেন এক যোগ্য রাজকুমার। তিনি একাধারে ছিলেন ভালো ছাত্র, ভালো যোদ্ধা এবং একজন ভালো স্বামী। এই বর্ণনার মাধ্যমে প্রাসাদের জীবন ত্যাগ করার পিছনে যে উদ্দেশ্য দ্বারা তিনি চালিত হয়েছিলেন তা মহিমান্বিত হয়েছে। গ্রন্থের বিবরণ অনুযায়ী, তিনি ছিলেন বুদ্ধিমান, শিক্ষাগ্রহণে আগ্রহী এবং দয়ালু। কিন্তু রাজকুমার ধর্মীয় প্রশ্নগুলি বিবেচনা করতে থাকেন। তারপর ঊনত্রিশ বছর বয়সে তিনি প্রাসাদের বাইরে নগর-পরিভ্রমণে বের হন। সেই সময় (কোনও কোনও সূত্র অনুযায়ী, ভিন্ন ভিন্ন সময়ে) তিনি জীবনে প্রথম চারটি দৃশ্য দেখেন: এক বৃদ্ধ, এক জরাগ্রস্থ, একটি মৃতদেহ ও এক সন্ন্যাসী। অধিকাংশ প্রথাগত ধর্মগ্রন্থের মতে, এই দৃশ্যগুলি দেবতাদের শক্তিবলে রাজকুমারের সম্মুখে উপস্থিত হয়েছিল। কারণ শুদ্ধোধন এই জাতীত লোকেদের তাঁর পুত্রের দৃষ্টিপথের বাইরে রাখতেন। যদিও কোনও কোনও সূত্রে বলা হয়েছে যে, রাজকুমার চারটি দৃশ্য দেখেছিলেন কাকতালীয়ভাবেই। যাই হোক, এই চার দৃশ্য দেখে রাজকুমার সিদ্ধার্থ জানতে পারেন যে, প্রত্যেকে একই পথে বার্ধক্য, জরা ও মৃত্যুর সম্মুখীন হবে, এমনকি তিনি নিজেও হবেন। এই দৃশ্যগুলি দেখে মর্মাহত রাজকুমার রাজপ্রাসাদের জীবনের মধ্যে আর সুখ খুঁজে পেলেন না। চতুর্থ দৃশ্যটি ছিল এক সন্ন্যাসীর। তিনি সহজ-সরল, সংযত ও দয়ালু দৃষ্টিতে তাকিয়ে ছিলেন। সন্ন্যাসী দয়া ও অহিংসা শিক্ষা দেন এবং রাজকুমারের মনে এই আশা জেগে ওঠে যে দুঃখের হাত থেকে পরিত্রাণ পাওয়ার অথবা বোধি লাভের কোনও একটি পথ রয়েছে। এইভাবেই আবার রাজকুমার যা আবিষ্কার করেন তা তিনি পরবর্তীকালে বোধিলাভের সময় আরও গভীরভাবে অনুধাবন করতে সক্ষম হন: দুঃখ ও দুঃখের পরিসমাপ্তি।
এই ঘটনার কিছুদিন পরে রাজকুমার সিদ্ধার্থ শুনলেন যে তাঁর একটি পুত্র হয়েছে। পালি বিবরণী অনুযায়ী, পুত্রের জন্মের সংবাদ শুনে রাজকুমার সিদ্ধার্থ উত্তর দিয়েছিলেন, "রাহুলজাতো বন্ধনং জাতম্" (অর্থাৎ, "এক ‘রাহু’র জন্ম হয়েছে, এক বাধার উৎপত্তি ঘটেছে’)। অর্থাৎ, পুত্রকে তিনি বোধি অনুসন্ধানের পথের বাধা মনে করেছিলেন। সেই অনুযায়ী রাজা শুদ্ধোধন নবজাতকের নামকরণ করেন ‘রাহুল’। কারণ, তিনি চাইছিলেন না যে তাঁর পুত্র সন্ন্যাসী হয়ে আধ্যাত্মিক পথের পথিক হোন। কোনও কোনও পাঠান্তরে, পুত্রকে নিজের আধ্যাত্মিক পথের বাধা জ্ঞান করে রাজকুমার সিদ্ধার্থই এইভাবে পুত্রের নামকরণ করেছিলেন।
সংবেগ
স্নানান্তে ক্ষৌরকারের ছদ্মবেশে আসা এক দেবতার দ্বারা সজ্জিত হয়ে রাজকুমার সিদ্ধার্থ প্রাসাদে প্রত্যাবর্তন করেন। ফেরার পথে কপিলাবস্তুর কিসা গোতমী নামে এক রমণীর কণ্ঠে রাজকুমারের সৌন্দর্যবর্ণনাকারী একটি গান তিনি শুনেছিলেন। এই গানে নির্বৃতা (পালি: নিব্বুতা) বলে একটি কথা ছিল, যার অর্থ “পরম সুখময়, শান্ত অবস্থা” ও “নিবারিত, নির্বাণপ্রাপ্ত” – দুইই হয়। এই কারণেই গানটি তাঁকে মুগ্ধ করে এবং তিনি ধরে নেন যে তাঁর যে নির্বাণের অনুসন্ধানে বের হওয়ার সময় হয়েছে এই গানই তার লক্ষণ। ফউচার এই ঘটনাটির বর্ণনা দিতে গিয়ে বলেন:
"যেমন করে অভিসিঞ্চিত দ্রবণে পড়া একটি স্ফটিক স্ফটিকীকরণ সম্পূর্ণ করে, তেমনি করে একটি শব্দের বিস্ময়কর শক্তি তাঁর সমস্ত অস্পষ্ট ও ইতস্তত বিক্ষিপ্ত আকাঙ্ক্ষাকে রূপ দান করেছিল। সেই মুহুর্তেই তিনি স্বতঃস্ফূর্তভাবে আবিষ্কার করেন তাঁর জীবনের লক্ষ্য সম্মুখে উপস্থিত।"
এই উপাখ্যানের কোনও কোনও পাঠান্তরে দেখা যায়, গানটি শুনে খুশি হয়ে রাজকুমার সেই রমণীকে একটি মুক্তার মালা উপহার দিচ্ছেন। নীতিকথামূলক গ্রন্থ ললিতবিস্তারে দেখা যায়, প্রাসাদত্যাগের পূর্বে রাজকুমার সিদ্ধার্থ তাঁর পিতার কাছে নগর ত্যাগ করে বনবাসের অনুমতি প্রার্থনা করতে যান। কিন্তু শুদ্ধোদন বলেন যে, পুত্রকে রাখতে তিনি সব কিছু দিতে পারেন। তখন সিদ্ধার্থ তাঁর পিতাকে জিজ্ঞাসা করেন যে তিনি তাঁকে বার্ধক্য, জরা ও মৃত্যুর হাত থেকে রক্ষা করতে পারবেন কিনা: রাজা উত্তর দেন যে তিনি পারবেন না। পুত্র প্রাসাদত্যাগে বদ্ধপরিকর জেনে শেষপর্যন্ত তিনি তাঁকে আশীর্বাদ করেন। সেইদিন মধ্যরাতে রাজকুমার সিদ্ধার্থ শয্যা থেকে উত্থান করেন এবং দেখেন যে তাঁর পরিচারিকা-গায়িকাবৃন্দ অনাকর্ষণীয় ভঙ্গিতে মেঝেতে শুয়ে রয়েছে। তাদের কারও কারও মুখ থেকে লালাও ঝরছে। রাজকুমারের মনে হয়, তিনি যেন শ্মশানে শব-পরিবেষ্টিত হয়ে রয়েছেন। ভারততত্ত্ববিদ ভিক্ষু তেলওয়াত্তে রাহুল বলেছেন যে, এখানেই একটি বক্রাঘাত রয়েছে। রাজা শুদ্ধোদন সেই পরিচারিকাবৃন্দকে পাঠিয়েছিলেন রাজকুমারকে গৃহস্থ জীবন ত্যাগ থেকে নিবৃত্ত করে অন্যমনস্ক করে রাখার জন্য, কিন্তু তারা সম্পূর্ণ বিপরীত এক ঘটনার কারণ হয়ে দাঁড়ায়। রাজকুমার সিদ্ধার্থ উপলব্ধি করেন, মানুষের অস্তিত্ব নিয়ন্ত্রিত হয় দুক্খ কর্তৃক এবং মানুষের শরীর অনিয়ত ও অশুভ প্রকৃতির। ললিতবিস্তার গ্রন্থে এই কাহিনির আরেকটি পাঠান্তর পাওয়া যায়। সেই পাঠান্তরে দেখা যায়, গায়িকারা রাজকুমারকে প্রণয়সংগীত শোনাচ্ছিলেন, কিন্তু দেবতাদের প্রভাবে রাজকুমার বোঝেন যে গানগুলি অনাসক্তির স্তুতি করছে এবং সেই সব গানই তাঁকে পূর্ব পূর্ব জীবনে গ্রহণ করা বুদ্ধত্বের শপথের কথা মনে করিয়ে দেয়। সেই রাতে রাজকুমার সিদ্ধার্থ পাঁচটি ভিন্ন ভিন্ন স্বপ্ন দেখেছিলেন। পরবর্তীকালে তিনি বুঝেছিলেন যে সেই স্বপ্নগুলি বুদ্ধ রূপে তাঁর ভাবী কর্তব্যের ইঙ্গিত বহন করছিল।
প্রাসাদত্যাগ
দৃশ্য চতুষ্টয় দর্শন এবং পরবর্তী ঘটনাবলিতে বিচলিত রাজকুমার পিতার ইচ্ছার বিরুদ্ধেই মধ্যরাতে প্রাসাদ ত্যাগ করে পরিব্রাজক সন্ন্যাসীর জীবন অলবম্বনের সিদ্ধান্ত গ্রহণ করেন। পত্নী যশোধরা ও পুত্রকেও তিনি প্রাসাদে রেখে যান। প্রাসাদ ত্যাগের পূর্বে তিনি একবার পত্নী ও সদ্যজাত সন্তানের দিকে দৃষ্টিপাত করেছিলেন। কিন্তু নিজের ইচ্ছাশক্তি দুর্বল হয়ে যেতে পারে এই ভয়ে পুত্রকে কোলে নিয়ে আদর না করেই তিনি পরিকল্পনা মাফিক প্রাসাদ ত্যাগ করেন। এই কাহিনির কোনও কোনও পাঠান্তরে বলা হয়েছে যে, রাজকুমারকে প্রাসাদ ত্যাগে সাহায্য করার জন্য দেবতারা রাজপরিবারের অন্যান্য সদস্যদের গভীর নিদ্রায় আচ্ছন্ন করে রেখেছিলেন। এই কারণে ছন্দক ও কন্থক রাজপরিবারকে জাগরিত করার চেষ্টা করেও অসমর্থ হন। যদিও কোনও কোনও বিবরণে দেখা যায়, রাজকুমার তাঁর নিদ্রিত পিতাকে শ্রদ্ধা নিবেদন করে প্রাসাদ ত্যাগ করেন। শেষপর্যন্ত ছন্দক ও কন্থক উভয়েই রাজকুমারের প্রাসাদত্যাগের সিদ্ধান্তের প্রতিবাদ জানায়। কিন্তু রাজকুমার তাতে কর্ণপাত করেন না।
শেষে প্রাসাদ ত্যাগ করে রাজকুমার আরেকবার ফিরে তাকান এবং শপথ করেন যে বোধিলাভ করে তিনি ফিরবেন না। বৌদ্ধ ধর্মগ্রন্থগুলিতে বলা হয়েছে যে, এরপর মার (বৌদ্ধধর্মে অমঙ্গলের মূর্তরূপ) রাজকুমার সিদ্ধার্থের সম্মুখীন হয়ে চেষ্টা করে যাতে তিনি সিদ্ধান্ত পরিবর্তন করেন এবং চক্রবর্তী হন। কিন্তু মার ব্যর্থ হয়। যদিও এই কাহিনির অধিকাংশ পাঠান্তরে, এমনকি চিত্রকল্পগুলিতেও এমন কোনও ঘটনা দেখা যায় না। কোনও কোনও পাঠান্তর ও চিত্রকল্পে, মারের স্থানে যশোধরার পিতা মহানামন (পালি: মহানাম) বা স্থানীয় নগরলক্ষ্মীকে (নগরের রক্ষয়িত্রী দেবী) দেখা যায়। রাজকুমার সিদ্ধার্থ এরপর অশ্ব ও সারথি ছন্দককে নিয়ে তিনটি রাজ্য পার হয়ে অনোমিয়া নদীর (পালি: অনোমা) তীরে উপনীত হন। সেখানে তিনি তাঁর সকল অলংকার ও রাজপোষাক ছন্দককে দান করেন, মস্তক মুণ্ডন করেন এবং সন্ন্যাসীর বেশ ধারণ করেন। বৌদ্ধ বিশ্বাস অনুযায়ী, রাজকুমার নিজের কেশগুচ্ছ হাওয়ায় ভাসিয়ে দেন এবং দেবতারা তা তুলে নিয়ে স্বর্গের সিংহাসনে স্থাপন করেন। ব্রহ্মা-দেবতা ঘটিকার তাঁকে কাষায় বস্ত্র ও অন্যান্য প্রয়োজনীয় জিনিসগুলি প্রদান করেন। তারপর সিদ্ধার্থ ছন্দককে সান্ত্বনা দিলেন এবং সারথিকে প্রাসাদে ফেরত পাঠালেন তাঁর পিতাকে সংবাদ দেওয়ার জন্য এবং নিজে নদী পার হলেন। ছন্দকের মাধ্যমে সিদ্ধার্থ শুদ্ধোদনকে এই সংবাদ পাঠিয়েছিলেন যে, তিনি এই জীবন বিদ্বেষ বা ভালোবাসারা অভাবজনিত কারণে গ্রহণ করেননি, এমনকি "স্বর্গলাভের ইচ্ছাতেও" করেননি, বরং করেছেন জন্ম ও মৃত্যুর চক্রের পরিসমাপ্তি ঘটাতে। ছন্দক যে শুধু গোড়া থেকে সিদ্ধার্থের গৃহত্যাগের সাক্ষী ছিল তা-ই নয়, বরং সিদ্ধার্থের সন্ন্যাস গ্রহণের প্রত্যক্ষদর্শী ছিল। তাকে এই ঘটনা স্বচক্ষে দেখতে হয়েছিল যাতে সে প্রাসাদে ফিরে গিয়ে রাজপরিবারকে জানাতে পারে যে সিদ্ধার্থের এই সিদ্ধান্তই চূড়ান্ত। পূর্বতন রাজকুমার কর্তৃক ছন্দক ও তাঁর অশ্ব কন্থককে প্রাসাদে প্রেরণই ছিল জগতের সঙ্গে তাঁর শেষ বন্ধন ছেদন। ছন্দক অনিচ্ছাভরে সেই স্থান ত্যাগ করে; রাজকুমারের বিরহ সহ্য করে না পেরে কন্থক মৃত্যুবরণ করে। (যদিও কোনও কোনও পাঠান্তরে দেখা যায়, রাজকুমার সিদ্ধার্থ ছন্দকের সঙ্গে প্রথমে প্রাসাদে প্রত্যাবর্তন করেছিলেন।)
পূর্বতন রাজকুমার বনের মধ্য দিয়ে নিজের যাত্রা অব্যাহত রাখেন। সম্ভবত তিনি মল্ল রাজ্যের অন্তর্গত বনাঞ্চলের মধ্য দিয়ে গিয়েছিলেন। কোনও কোনও বিবরণ অনুযায়ী, এই সময়ই এক কাঠুরিয়া বা শিকারীর সঙ্গে সাক্ষাতের পর তিনি রাজপোষাক ত্যাগ করে সাধারণ পোষাক পরিধান করেন এবং রাজপোষাক সেই লোকটির পোষাকের সঙ্গে বদল করে নেন। কোনও কোনও পাঠান্তরে এই ব্যক্তিকে ছদ্মবেশী ইন্দ্র রূপে চিহ্নিত করা হয়েছে। মূর্তিবিদ্যা বিশারদ অ্যানা ফিলিগেঞ্জি মনে করেন যে, এই ধরনের পোষাক-বদল ইঙ্গিত করে যে গৌতম নগরজীবনের পরিবর্তে সমাজের এক অধিকতর পরিমাণে "আদিম" ধরনের সঙ্গে যুক্ত হতে চলেছেন। তারপর সন্ন্যাসী গৌতম উত্তরাপথ হয়ে রাজগৃহে (অধুনা রাজগির) উপস্থিত হন। সেখানে গৌতমের সঙ্গে রাজা বিম্বিসারের সাক্ষাৎ হয়। গৌতমের আচার-আচরণে প্রীত হয়ে রাজা একজন ভৃত্য প্রেরণ করে গৌতমের সঙ্গে নিজের রাজ্য ভাগাভাগি করে নিতে চান। কোনও কোনও সূত্র মতে, রাজা বিম্বিসার গৌতমকে মন্ত্রীপদ গ্রহণের প্রস্তাব দিয়েছিলেন। গৌতম রাজাকে প্রত্যাখ্যান করলেও তাঁকে প্রতিশ্রুতি দেন যে, বোধিলাভের পর তিনি ফিরে আসবেন।
মতানৈক্য
পালি সূত্র থেকে জানা যায় যে, রাজকুমার সিদ্ধার্থের প্রাসাদত্যাগের ঘটনা ঘটেছিল আষাঢ় (পালি: অসালহ) মাসের পূর্ণিমা তিথিতে। কিন্তু সর্বাস্তিবাদ ও ধর্মগুপ্তক সম্প্রদায়ের ধর্মগ্রন্থগুলিতে উল্লিখিত হয়েছে যে, এই ঘটনা ঘটেছিল বৈশাখ ([পালি: বেসাখ) মাসে। কোন তিথিতে রাজকুমার সিদ্ধার্থ গৃহত্যাগ করেছিলেন তা নিয়েও পুথিগত মতানৈক্য বিদ্যমান। কোনও কোনও গ্রন্থে বলা হয়েছে যে তিনি শুক্ল পক্ষের অষ্টমী তিথিতে গৃহত্যাগ করেছিলেন, আবার কোনও কোনও গ্রন্থে বলা হয়েছে যে সেদিন ছিল পূর্ণিমা। চীনা অনুবাদক হিউয়েন সাঙ (আনুমানিক ৬০২-৬৬৪ খ্রিস্টাব্দ) পূর্ণিমা তিথির পক্ষেই মত প্রকাশ করেছেন।
অন্যান্য আদি বৌদ্ধ ধর্মগ্রন্থগুলিতে রাহুলের জন্ম সম্পর্কেও ভিন্ন বিবরণ পাওয়া যায়। মহাবস্তু ও মূলসর্বাস্তিবাদ সম্প্রদায়ের ধর্মগ্রন্থে বলা হয়েছে যে, রাজকুমার সিদ্ধার্থের গৃহত্যাগের সন্ধ্যাতেই রাহুল মাতৃগর্ভে প্রবেশ করেন এবং ভূমিষ্ঠ হন ছয় বছর পর সেই দিন যেদিন সিদ্ধার্থ বোধিলাভ করেছিলেন।
মূলসর্বাস্তিবাদীরা এবং পরবর্তীকালে অভিনিষ্ক্রমণ সূত্র প্রভৃতি চীনা গ্রন্থে এই দীর্ঘ গর্ভাবস্থার দুই ধরনের ব্যাখ্যা দেওয়া হয়েছে: একটি ব্যাখ্যা হল এই যে, এই দীর্ঘায়িত গর্ভাবস্থা যশোধরা ও রাহুলের পূর্বজন্মের কর্মের ফল। দ্বিতীয় ব্যাখ্যাটি অধিকতর প্রকৃতিবাদী। এই ব্যাখ্যা মতে, যশোধরা নিজে তপোপ্রভাবে জরায়ুর বৃদ্ধিকে সংহত করে রেখেছিলেন। বৌদ্ধতত্ত্ববিদ জন এস. স্ট্রং মনে করেন যে এই দুই বিকল্প বিবরণ রাজকুমার সিদ্ধার্থের বোধিলাভের সন্ধানে যাত্রা এবং মা হিসেবে যশোধরার পথের মধ্যে এক সমান্তরাল সম্পর্ক স্থাপন করেছে এবং ক্রমে ক্রমে তাঁরা দু’জনেই একই সময়ে নিজেদের কাঙ্ক্ষিত বস্তু লাভ করেছেন।
আদিত্য রাজ কাপুর
আদিত্য রাজ কাপুর (জন্ম: ১ জুলাই ১৯৫৬) একজন ভারতীয় চলচ্চিত্র অভিনেতা এবং কাপুর পরিবার থেকে চলচ্চিত্র নির্মাতা। তিনি প্রয়াত অভিনেতা শাম্মী কাপুর এবং অভিনেত্রী গীতা বালির ছেলে। কাপুর বেশ কয়েকটি হিন্দি ছবিতে সহকারী পরিচালক এবং শামাল, ডন্ট স্টপ ড্রিমিং (২০০৭) এবং সাম্বার সালসা (২০০৭) এর মতো তাঁর ইংরেজি ভাষার পরিচালিত চলচ্চিত্রের জন্য সহকারী পরিচালক হিসাবে পরিচিত হিসাবে পরিচিত। তাঁর সংস্থা মুম্বই এবং দিল্লিতে বিনোদন পার্কগুলি তৈরি করেছে।
পরিবার
আদিত্য রাজ ভারতীয় চলচ্চিত্র জগতের সুপরিচিত কাপুর পরিবারের সদস্য। তিনি অভিনেতা শাম্মী কাপুর এবং গীতা বালির জন্মগ্রহণ করেছিলেন। জবসে তোমায় দেখ হ্যায় ছবিতে তিনি শিশু অভিনেতা ছিলেন। তিনি অভিনেতা পৃথ্বীরাজ কাপুরের নাতি,  অভিনেতা i ষি কাপুর এবং রণধীর কাপুর এবং রাজীব কাপুরের চাচাতো ভাই। তিনি অভিনেতা রণবীর কাপুর, কারিশমা কাপুর এবং কারিনা কাপুরের মামা।  আদিত্য রাজ কাপুর প্রীতি কাপুরের সাথে বিবাহবন্ধনে আবদ্ধ এবং তাঁর দুটি সন্তান রয়েছে।
কর্মজীবন
স্কুলশিক্ষা শেষ করার পরে, কাপুর ১৯৭৩ সালের রোমান্টিক ছবি ববি জন্য তার চাচা রাজ কাপুরের সাথে সহকারী পরিচালক হিসাবে তার পেশাগত জীবন শুরু করেছিলেন এবং এরপরে সত্যম শিবম সুন্দরম (১৯৭৮), গেরাফতারের (১৯৮৫) সাজন (১৯৯১), দিল তেরা আশিক (১৯৯৩), পাপি গুদিয়া (১৯৯৬) এবং আড়জু (১৯৯৯) মতো ছবিতে সহকারী পরিচালক হিসাবে কাজ করেছিলেন। ।  বলিউডের কিছুদিন বিরতির পরে কাপুর ডোন স্টপ ড্রিমিং এবং সাম্বার সালসা (উভয় ২০০৭) র পরিচালক ও পরিচালক হিসাবে ফিরে এসেছিলেন।
অভিনেতা হিসাবে কাপুরের প্রথম গুরুত্বপূর্ণ ভূমিকাটি জগমোহন মুন্ধরার চেজ (২০১০) নিয়ে এসেছিল। এর আগে তিনি সত্যম শিবম সুন্দরম- তে ছোটখাটো চরিত্রে অভিনয় করেছিলেন - যেখানে তিনি ছিলেন শশী কাপুরের দেহের দ্বিগুণ এবং দিল তেরা আশিক । চেজকে অনুসরণ করে তিনি এমন এক ব্যবসায়ীর ভূমিকায় অভিনয় করেছিলেন যিনি মুম্বাই ১১৮ তে বেশ্যা প্রেমে পড়েন। কাপুর দীওয়ঙ্গী নে হাদ কর দি (২০১০), ইসি লাইফ মেইন (২০১০), হ্যাঁ টু লাভ (২০১২) এবং ইয়ামলা পাগলা দিওয়ানা ২ (২০১১) তেও অভিনয় করেছিলেন। ২০১৪ সালে তিনি বাইক-চালিত ইন্ডিয়া হাইতে অংশ নিয়েছিলেন যা বেশ কয়েকটি ভারতের রাজ্য, নেপাল এবং ভুটান জুড়ে। একই বছর কাপুর আশুতোষ গোয়ারিকর- পরিচালিত টেলিভিশন সিরিজ এভারেস্টে উপস্থিত হয়েছিল । আদিত্য একটি ট্রাক এবং গুদাম ব্যবসায়েরও মালিক।  তার নির্মাণ সংস্থা মুম্বাইয়ের ফ্যান্টাসি ল্যান্ড এবং দিল্লির অপ্পু ঘর বিনোদনমূলক উদ্যানগুলি তৈরি করেছে।
ইউএমএমসির কারিগরি বিশ্ববিদ্যালয়
ইউএমএমসির কারিগরি বিশ্ববিদ্যালয় (Технический университет УГМК) যার সংক্ষিপ্ত নাম- UMMC TU, হল রাশিয়ার উরাল ফেডারেল জেলার ভেখনিয়া প্যিশমা, সের্দলস্কা ওব্লাস্ত -এ অবস্থিত একটি প্রাইভেট কারিগরী কলেজ। ২০১৩ সালে চালু হওয়া এই বিশ্ববিদ্যালয়টি উরাল মাইনিং এবং মেটালার্জিকাল সংস্থা দ্বারা পরিচালিত এবং শিল্প শ্রমিকদের জন্য একটি উচ্চতর শিক্ষাপ্রতিষ্ঠান হিসাবে কাজ করে।
ইতিহাস
২০০০ এর দশকের গোড়ার দিকে যখন উরাল সরকার এই অঞ্চলের শিক্ষার অবকাঠামো সম্প্রসারণের সিদ্ধান্ত নিয়েছিল তখন ইউএমএমসি-র ধারণাটি উদ্ভূত হয়েছিল। এরপর বড় বড় শিল্প সমৃদ্ধ শহর ইয়েকাতেরিনবুর্গের বাইরে একটি নতুন বিশ্ববিদ্যালয় তৈরি করা হয়। নতুন বিশ্ববিদ্যালয়টি প্রাথমিকভাবে ইউরাল স্টেট টেকনিক্যাল ইউনিভার্সিটির অংশ করার পরিকল্পনা করা হয়েছিল। তবে ২০০৮ সালের আর্থিক সঙ্কটের ফলে বিলম্ব এবং বাজেটের সীমাবদ্ধতা এই পরিকল্পনাগুলো ব্যর্থ করেছিল। ইউএমসিসি ক্যাম্পাসের নির্মাণ কাজ ইতোমধ্যে শুরু হয়ে গিয়েছিল, তবে ২০০৮ সালের পরে নির্মাণকাজ বন্ধ হয়ে যায়। পরবর্তী বছরগুলিতে, রাশিয়ান ফেডারেল আইনের পরিবর্তনের ফলে সরকারি শিক্ষাপ্রতিষ্ঠান এবং ব্যবসায়িক গোষ্ঠীগুলির মধ্যে ঘনিষ্ঠ অংশীদারিত্বের সুযোগ হয়েছিল। ব্যবসায়ীদের জন্য সরাসরি রাষ্ট্র পরিচালিত শিক্ষাপ্রতিষ্ঠানে নতুন বিভাগ খোলার তহবিল সরবরাহ করার সুযোগ এবং বিশ্ববিদ্যালয়গুলিতে শিল্পে বিভাগ খোলার অনুমতি দেওয়া সহ নানা উদ্যোগ গ্রহণ করা হয়।
এই আইনী পরিবর্তনের সুযোগ নিয়ে ২০১১ সালে নতুন বিশ্ববিদ্যালয় প্রতিষ্ঠার পরিকল্পনা পুনরায় শুরু হয়ে যায়। পূর্ববর্তী প্রস্তাবের বিপরীতে, নতুন বিশ্ববিদ্যালয়টি উরাল স্টেট টেকনিক্যাল বিশ্ববিদ্যালয় থেকে স্বতন্ত্র ছিল এবং এর পরিবর্তে একটি বড় শিল্প সংগঠন উরাল মাইনিং এবং মেটালার্জিকাল কোম্পানী এবং উরাল ফেডারেল বিশ্ববিদ্যালয়ের মধ্যে একটি যৌথ উদ্যোগ ছিল। এই প্রোগ্রামের জন্য স্বল্প পরিমাণে তহবিল উরাল ফেডারেল বিশ্ববিদ্যালয় এবং সার্ভারড্লোভস্ক ওব্লাস্ট সরকার সরবরাহ করলেও উরাল মাইনিং অ্যান্ড মেটালার্জিকাল সংস্থা এই প্রকল্পে প্রচুর পরিমাণে বিনিয়োগ করেছে। স্থানীয় গণমাধ্যমের সাথে একটি সাক্ষাৎকারে, উরাল মাইনিংয়ের সিইও আন্দ্রেই কোজিৎসিন জানিয়েছেন যে, এই সংস্থাটি নতুন কর্মীদের প্রশিক্ষণ দেওয়ার (যেমন তাদের নিজেরাই উরাল মাইনিং প্রশিক্ষণের চেয়ে কম ব্যয় করবে), সুরক্ষার বর্ধিত সংস্কৃতি এবং প্রকল্পের বিভিন্ন সুবিধা দিতে পারবে এবং শ্রমিকের উৎপাদনশীলতা বৃদ্ধি করতে পারবে। এছাড়াও, কোজিৎসিন উল্লেখ করেছিলেন যে উরাল ফেডারেল বিশ্ববিদ্যালয়ে ধাতববিদ্যার নতুন বিভাগ উদ্বোধনের জন্য তার সংস্থা অর্থায়নে সম্মত হয়েছিল।
শিক্ষা
ইউএমএমসির ওয়েবসাইট অনুসারে, বিশ্ববিদ্যালয়ে ভর্তিচ্ছুদের পড়াশোনা চালিয়ে যাওয়ার জন্য এই বিশ্ববিদ্যালয়টি ৩০০ টি প্রোগ্রাম সরবরাহ করে। বিশ্ববিদ্যালয়ের প্রকৌশল বিভাগের মেজরগুলির মধ্যে রয়েছে:
• ধাতুবিদ্যা
• খনিবিদ্যা
• প্রক্রিয়া এবং উৎপাদন অটোমেশন
• প্রক্রিয়ার সরঞ্জাম
• অর্থনীতি
• ব্যবস্থাপনা
পূর্বঘাট পর্বতমালা
পূর্বঘাট হলো ভারতের পূর্ব উপকূল জুড়ে অসমানভাবে বিন্যস্ত পার্বত্য এলাকার সাধারণ নাম। এটি উত্তর ওড়িশা থেকে অন্ধ্রপ্রদেশ ও তামিলনাড়ু পেরিয়ে কর্ণাটক হয়ে কেরালা পর্যন্ত বিস্তৃত। এটি গোদাবরী নদী, মহানদী, কৃষ্ণা ও কাবেরী দ্বারা বিখন্ডিত।
এই পর্বতমালাটি বঙ্গোপসাগরের সমান্তরালে সজ্জিত। দাক্ষিণাত্যের মালভূমি এর পশ্চিমে অবস্থিত এবং পূর্বঘাট ও পশ্চিমঘাটের মধ্যবর্তী স্থানে অবস্থিত। পূর্বঘাট এবং বঙ্গোপসাগরের মধ্যের এলাকাটি করমন্ডল উপকূল অঞ্চলসহ উপকূলীয় সমভূমি। পূর্বঘাট পশ্চিম ঘাটের ন্যায় উচ্চতা বিশিষ্ট নয়।
ভূগোল
পূর্ব ঘাট অঞ্চল পশ্চিম ঘাটের তুলনায় অধিক প্রাচীন এবং এর একটি জটিল ভূতাত্ত্বিক ইতিহাস রয়েছে যার সংগঠন ও বিখন্ডন রডিনিয়ায় প্রাচীন মহাদেশের গঠন এবং গন্ডোয়ানিয়ান বৃহত্ মহাদেশের গঠনের সাথে সম্পর্কিত।
পূর্ব ঘাট চর্নাকোট, গ্রানাইট গিনিস, খুন্ডালাইট, মেটামোরফিক গিনিস এবং কোয়ার্টজাইট শিলায় সংযোজনে গঠিত। পূর্ব ঘাটের কাঠামোর মধ্যে রয়েছে সংযোজ্যতা এবং ভূচ্যুতি, যা তার পার্বত্য এলাকায় বিস্তৃত। চুনাপাথর, বক্সাইট এবং লৌহ আকরিক পূর্ব ঘাট পার্বত্য এলাকায় দেখতে পাওয়া যায়।
তিরুমলা পাহাড়ের সংযোজিত অসম্পূর্ণতাটি ভুসংস্থানিক তাত্পর্যের একটি প্রধান গুরুত্বপূর্ণ অবয়ব যা ক্ষয়প্রাপ্ত এবং বর্ধিত একটি ব্যাপক সময়ের প্রতিনিধিত্ব করে। অন্ধ্রপ্রদেশের চিত্তোর জেলার তিরুমলা ঘাট সড়কে এই খাড়া প্রাকৃতিক ঢাল, রাস্তাঘাট ও উপত্যকাগুলি দৃষ্ট হয়।
লাল পিরানহা
লাল পিরানহা (বৈজ্ঞানিক নাম: Pygocentrus nattereri) (ইংরেজি: red-bellied piranha বা red pirahna) হচ্ছে Characidae পরিবারের Pygocentrus গণের একটি স্বাদুপানির মাছ।
বিস্তৃতি
এই প্রজাতির মাছ দক্ষিণ আমেরিকার আমাজন অববাহিকা, প্যারাগুয়ে এবং প্যারানা নদীর অববাহিকা, উত্তর-পূর্ব ব্রাজিলের উপকূলীয় নদীসমূহ এবং ইসকুবো নদীর পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি অন্তর্ভুক্ত নয়।
আলেসসান্দ্রো ফ্লোরেনৎসি
আলেসসান্দ্রো ফ্লোরেনৎসি (Alessandro Florenzi, ; জন্ম: ১১ মার্চ ১৯৯১) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব এসি মিলান এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১১ সালে, ফ্লোরেনৎসি ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছিলেন। তিনি ২০১২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪২ ম্যাচে ২টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০১৬) অংশগ্রহণ করেছেন।
ব্যক্তিগতভাবে, ফ্লোরেনৎসি বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে পাল্লোনে দার্জেন্তো পুরস্কার জয় অন্যতম। দলগতভাবে, ফ্লোরেনৎসি এপর্যন্ত ২টি শিরোপা জয়লাভ করেছেন, যার উভয়েই পারি সাঁ-জেরমাঁর হয়ে জয়লাভ করেছেন।
প্রারম্ভিক জীবন
আলেসসান্দ্রো ফ্লোরেনৎসি ১৯৯১ সালের ১১ই মার্চ তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।